Zehdo‘zlik. Zehdo‘zlik – Yo‘rma bigizda matoga jiyak tikish bilan shug‘ullanadigan kasb tarmog‘i. Bu kasb buxorolik chevarlar yo‘rma usulida tikilgan ziyakni zeh, deyishgani va uni tikuvchi kishini zehdo‘z deb atashganidan kelib chiqqan. Zehdo‘zlik jiyak tikish, to‘qish, to‘n chetlariga jiyak o‘rnatish ishlarini anglatadi. Zardo‘zi to‘nlarning yoqasi ,yeng uchi, etaklariga jiyak o‘rnatish zehdo‘z tomonidan amalga oshiriladi. Adabiyotlar. Asomiddinova M. “Kiyim-kechak nomlari”. Toshkent, FAN. 1981 yil.